

[Okvirni\_sporazum\_o\_slivu\_rijeke\_Save (Framework\_Agreement\_on\_the\_Sava\_River\_Basin-FASRB)](http://www.savacommission.org/dms/docs/dokumenti/documents_publications/basic_documents/fasrb_bih_bos.pdf) potpisan je u Kranjskoj Gori 03. decembra 2002. godine, a ratifikovan 29. decembra 2004. godine („Službeni glasnik BiH“, broj 8/2003). Sporazum su potpisale zemlje savskog sliva: Republika Slovenija, Republika Hrvatska, Bosna i Hercegovina i tada Državna zajednica Srbije i Crne Gore.

U cilju implementacije Okvirnog sporazuma formirana je Međunarodna komisija za sliv rijeke Save (International Sava River Basin Commision-ISRBC) sa sjedištem u Zagrebu i čine je po dva predstavnika svake Strane potpisnice Okvirnog sporazuma.

Zajednički ciljevi Komisije, a u skladu sa Okvirnim sporazumom su:

1. Uspostavljanje međunarodnog režima plovidbe rijekom Savom i njenim plovnim pritokama;

2. Uspostavljanje održivog upravljanja vodama;

3. Preduzimanje mjera za sprječavanje ili ograničavanje od opasnosti, kao i uklanjanje štetnih posljedica nastalih zbog poplava, leda, suša i nesreća koje uključuju materije opasne za vode.

Savska komisija kontinuirano radi na pripremi i provođenju pet protokola donešenih uz Okvirni sporazum:

* Protokol o režimu plovidbe (ratifikovan od strane BiH)
* Protokol o zaštiti od poplava (ratifikovan od strane BiH);
* Protokol za upravljanje sedimentom (potpisan i ratifikovan od strane Srbije, Hrvatske i BiH, još se Slovenija čeka da završi svoju proceduru)
* Protokola o vanrednim situacijama (u pripremi, čeka se BiH da izrazi spremnost da počne faza pregovora).
* Protokol o prekograničnim uticajima (zbog ESPOO konvencije smatra se da donošenje ovog protokola nije potrebno pa je potrebno dodatno razmatranje potreba za zaključivanje ovog protokola).
* Direktori nadležnih agencija su potpisali akt koji uređuje politiku razmjene hidroloških i meteoroloških podataka tačan naziv dokumenta je: Smjernice za razmjenu hidroloških i meteoroloških podataka i informacija u slivu rijeke Save

Tekstovi navedenih protokola dostupni su na web stranici Savske komisije: <https://www.savacommission.org/basic_docs>

U skladu sa Okvirnim sporazumom o slivu rijeke Save predviđeno je donošenje zajedničkog Plana upravljanja slivom Save od strane svih zemalja potpisnica. Dokument je zamišljen kao jedinstveni plan kojim bi se regulisale međusobne aktivnosti i obaveze između četiri zemlje, te obezbijedilo bolje i kvalitetnije održivo upravljanje slivom. Plan upravljanja slivom rijeke Save je donesen 2.12.2014. godine na sastanku Strana Okvirnog sporazuma. Trenutno se provode aktivnosti na njegovom ažuriranju, u skladu sa dinamikom predviđenom Okvirnom direktivom za vode.

Plan upravljanja slivom rijeke Save dostupan je na web stranici Savske komisije [Sava\_RBM\_Plan](http://www.savacommission.org/srbmp/)

Rad Savske komisije organizovan je kroz rad stalnih i ad-hoc stručnih grupa koje se sastoje od stručnjaka koje na prijedlog država Strana Okvirnog sporazuma imenuje Savska komisija. Članovi stručnih grupa mogu, u zavisnosti od razmatranog pitanja, u rad uključiti i dodatne eksperte.

Aktivnosti Savske komisije se provode i implementiraju kroz projekte čija sredstva su obezbjeđena iz različitih izvora. Kao rezultat ovih aktivnosti u okviru Savske komisije je kreirana Sava GIS platforma za razmjenu svih podataka vezanih za upravljanje slivom između zemalja. Dio platforme je tzv. SAVA HIS koji služi za razmjenu hidroloških podataka u slivu rijeke Save u realnom vremenu. Ovo je prvi alat ove vrste u primjeni kod sličnih međunarodnih organizacija.

Imajući u vidu odredbe Protokola o zaštiti od poplava, obezbjeđena su sredstva i u toku su aktivnosti a izradi zajedničke platforme za upozoravanje na poplave u slivu rijeke Save.

Dodatno su u toku i aktivnosti na izradi Plana upravljanja rizikom od poplava za sliv rijeke Save, kako je to predviđeno Protokolom o zaštiti od poplava.

Hidrološki model sliva rijeke Save je razvijen u saradnji sa inžinjerskim korpusom Vojske SAD-a, a očekuje se isporuka računarske opreme za nadležne institucije u zemljama sliva rijeke Save. Za potrebe izrade hidrauličkog modela toka rijeke Save u toku su aktivnosti na finalizaciji snimanja korita rijeke Save tzv. LIDAR tehnologijom.

Nadležnost za sprovođenje Okvirnog sporazuma u Bosni i Hercegovini imaju Ministarstvo spoljne trgovine i ekonomskih odnosa BiH i Ministarstvo prometa i komunikacija BiH, u saradnji sa nadležnim entitetskim institucijama.